אוסילייטינג מולטיטול

ממוזער|שרברב משתמש באוסילייטינג מולטיטול על מנת להחליף ברז שקוע בקיר.

אוֹסִילֵיטִינְג מולטיטול (באנגלית: Oscillating multi-tool מילולית: כלי רב תכליתי תּוֹנֵד ) בישראל השם לכלי עבודה זה הוא "מולטיטול" הוא כלי עבודה חשמלי המבצע פעולות עיבוד חומר על ידי תנודה מהירה (בניגוד לתנועה סיבובית או תנועת הלוך-חזור) של האבזר המוצמד אליו. הכלי יכול להיות מופעל באמצעות סוללה או בחיבור לרשת החשמל. השם "כלי רב-תכליתי" מתייחס למגוון הפעולות הרחב שהכלי יכול לבצע בעזרת קשת האביזרים הנלווים הזמינים עבורו. "Master Tool" הוא שם מסחרי נוסף הנפוץ בצפון אמריקה, ומהווה קיצור לשמו של הכלי המקורי של חברת פיין (באנגלי: Fein) שנקרא "Multi-Master". לכלי קיימים אביזרים נלווים המיועדים לניסור, שיוף, השחזה, גירוד, חיתוך והברקה.
Kohler 306 diverter valve replacement using Dremel or Multimaster tool to remove part of tile.JPG

היסטוריה
ממוזער|מולטיטול של חברת FEIN דגם מולטימסטר
ממוזער|נעילת סטארלוק
ממוזער|מולטיטול עם להב
כבר בשנות ה-40 של המאה ה־20, פיתח המנתח האורתופדי האמריקאי ד"ר הומר סטרייקר  מסור שפעל על עיקרון התנודה שנועד לחתוך תחבושות גבס מבלי לפצוע את עור המטופל. פיתוח זה היווה פריצת דרך בבטיחות רפואית. ד"ר סטרייקר הקים את חברה חברת סטרייקר (באנגלית: Stryker Corporation) על מנת לייצר את ההמצאות שלו שכללו בנוסף למסור גם מיטה כנגד פצעי לחץ ואביזרים אחרים. הפטנט של סטרייקר תיאר מנגנון שבו גלגל שיניים מניע זרוע שגורמת ללהב עגול (או חצי-עגול) לנוע בתנועת תנודה מהירה מצד לצד במקום להסתובב ב-360 מעלות. סטרייקר הדגיש בפטנט את הבטיחות: הלהב חותך את הגבס אך לא פוגע בעור. עם תום הפטנט של חברת סטרייקר בשנת 1967 רשמה חברת פיין (C. & E. Fein GmbH) הגרמנית פטנט על מנגנון הנעה שונה, יעיל יותר, קטן יותר ובעל מבנה אחיזה שונה, שהותאם למנועים חשמליים מודרניים וחזקים יותר.

בשנת 1986 זיהתה חברת פיין את הפוטנציאל הגלום בטכנולוגיה זו עבור תעשיית הבנייה, והשיקה את מכשיר "MultiMaster" הגרסה התעשייתית הראשונה של המכשיר. הכלי זכה להצלחה רבה בתחות הנגרות בזכות יכלתו לבצע חיתוכים מדויקים במקומות שבהם הגישה מוגבלת. למשך כל שנות הגנת הפטנט חברת פיין הייתה היצרנית הבלעדית של הכלי. נקודת המפנה המשמעותית ביותר בהיסטוריה של המכשיר התרחשה בשנת 2008, עם פקיעת הפטנט המקורי. אירוע זה הוביל לגל של פיתוחים מצד יצרניות כלי עבודה, אשר החלו לייצר גרסאות משלהן לכלי. התחרות בשוק הובילה לירידה משמעותית במחירו של המכשיר, לשיפורים טכנולוגיים כמו מנגנוני החלפה מהירה של להבים, ולמעבר הדרגתי מהזנה חשמלית ישירה להפעלה באמצעות סוללות נטענות. פרק חשוב נוסף בהיסטוריה של הכלי נוגע לסטנדרטיזציה של ממשק החיבור. בעשור הראשון לאחר פקיעת הפטנט ב-2008, נוצר מצב שבו לכל יצרן היה ממשק חיבור להבים שונה, ואילץ משתמשים לרכוש להבים מאותו המותג של המכשיר או להשתמש במתאמים מסורבלים. בשנת 2010 הציגה חברת בוש תקן OIS ובשנת 2016 השיקו בוש ופיין בשיתוף פעולה את תקן ה"סטארלוק" (באנגלית: Starlock) . פיתוח זה נחשב לציון דרך היסטורי בעיצוב הכלי, שכן הוא אפשר החלפת להבים מהירה בלחיצה שיפר משמעותית את העברת הכוח מהמנוע ללהב, ויצר אחידות מסוימת בשוק הלהבים העולמי.
עקרון פעולה

הכלי הרב תכליתי פועל על בסיס מנגנון הממיר את התנועה הסיבובית של המנוע החשמלי לתנועה מוגבלת מהירה הלוך וחזור. תנועה זו נקראת תנודה (Oscillation). בלב המכשיר נמצא ציר הנעה המחובר לגל זיזים בזמן סיבוב המנוע, גל הזיזים מניע מזלג מתכתי מצד לצד, וזה בתורו מניע את ציר היציאה של הכלי. בשונה ממסור עגול שבו הלהב מסתובב ב-360 מעלות, או מסור חרב הנע קדימה ואחורה, הלהב של הכלי מבצע קשת קטנה מאוד של תנועה, במהירות גבוהה.

יעילות הכלי והתאמתו למשימות השונות נקבעות על ידי שני פרמטרים עיקריים:
 קצב תנודה (OPM - Oscillations Per Minute): מייצג את מספר הפעמים שהלהב משלים מחזור תנודה מלא בדקה. ברוב הכלים המודרניים, קצב זה נע בין 10,000 ל-22,000 תנודות לדקה. מהירות גבוהה זו היא שמאפשרת את פעולת החיתוך או השיוף למרות הטווח הקצר של התנועה.
 זווית התנודה (Oscillation Angle): זוהי הזווית הכוללת של הקשת בה נע הלהב מצד לצד. ברוב הכלים הזווית נעה בין 2.8 ל-4.2 מעלות. זווית קטנה מאפשרת שליטה גבוהה יותר ודיוק רב, בעוד שזווית גדולה יותר מגדירה חיתוך אגרסיבי ומהיר יותר. בשל זווית התנודה הקטנה, הכלי אינו נוטה "לקפוץ" או להיזרק אחורה (Kickback) במגע עם חומר קשיח, בניגוד למסורים סיבוביים. מכיוון שרק הלהב נע בקשת קטנה, ניתן לעבוד צמוד מאוד לקירות, בפינות חדות ובתוך ארונות.
סוגי אביזרים עיקריים
להבי חיתוך וניסור

להבים ישרים (Plunge blades): להבים ישרים וצרים המאפשרים חדירה ישירה לתוך משטח. הם משמשים לחיתוך פתחים בקירות גבס, קיצור משקופים בעת התקנת פרקט, או חיתוך צינורות PVC בתוך קירות.

להבים חצי-עגולים: להבים אלו מתאימים לחיתוכים ארוכים וישרים יותר או לעבודה בפינות, תוך שמירה על יציבות מרבית של הכלי.

אביזרי שיוף

פלטת שיוף משולשת (Delta pad): מאפשרת חיבור של ניירות זכוכית באמצעות צמדן. בשל צורתה המשולשת, היא מאפשרת לשייף בפינות ובזוויות צפופות שמלטשות עגולות או מרובעות אינן יכולות להגיע אליהן.

להבי גירוד

אלו להבים קשיחים או גמישים ללא שיניים, המשמשים להסרת שאריות דבק, סיליקון, שטיחים מקיר לקיר או צבע ישן ממשטחים קשיחים.

להבים המצופים בשבבי יהלום או בקרביד, אלו משמשים לכרסום רובה בין אריחים, הסרת דבק קרמיקה או חיתוך בחומרי בנין.

ממשקי חיבור ותקני אביזרים
שיטות הידוק
הדורות המוקדמים של המכשיר דרשו שימוש במפתח אלן או בבורג כדי להדק את האביזר לציר. שיטה זו נחשבת לאיטית אך אמינה. מנגנון הידוק זה הוחלף במנגנון החלפה מהירה (Quick Release) ש על מבוסס מנוף המאפשר שחרור ונעילה של הלהב ללא צורך בכלי עבודה חיצוני. פיתוח זה האיץ משמעותית את קצב העבודה. במשך שנים סבל השוק מחוסר אחידות, כאשר לכל יצרן היה מבנה חיבור שונה. פתרון הבעיה הגיע דרך שני תקנים מרכזיים:
 OIS (Oscillating Interface System): תקן שהציגה חברת בוש, המבוסס על חיבור בעל 12 נקודות (כוכב). תקן זה הפך לסטנדרט רחב שאפשר שימוש בלהבים של יצרנים שונים על מכשירים שונים באמצעות מתאמים.
 מערכת Starlock: פותחה בשיתוף פעולה בין החברות בוש ופיין והושקה בשנת 2016. זהו ממשק חיבור תלת-ממדי, המעניק מספר יתרונות: העברת כוח מקסימלית: המבנה התלת-ממדי מפחית את החופש בין הציר ללהב, ומונע אובדן אנרגיה ומפחית רעידות. המנגנון מאפשר ללחוץ את המכשיר על הלהב עד להישמע "קליק" ולשחררו באמצעות מנוף מבלי לגעת בלהב שיכול להיות חם מאוד לאחר עבודה. תקן זה מתחלק לשלוש רמות (Starlock, Starlock Plus, ו-Starlock Max), כאשר כל רמה מיועדת לעומסי עבודה שונים ומונעת הרכבת להבים אגרסיביים מדי על מכשירים חלשים.
ראו גם
 משחזת ציר (מולטיטול)
לקריאה נוספת

 Marcus H. Shem  How to Use an Oscillating Multi-Tool: Essential Guide 2025 

קישורים חיצוניים

 Oscillating Multi Tool Buyers Guide מדריך לקניית מולטיטול
  Ryan Van Bibber How To Use an Oscillating Tool 2024 נקרא בפברואר 2026

הערות שוליים

קטגוריה:מסורים
קטגוריה:כלי עבודה חשמליים
קטגוריה:כלי עבודה